Ανάλυση λαθών στη χρήση των προθέσεων της ιταλικής γλώσσας από ελληνόφωνους υποψηφίους των εξετάσεων του ΚΠΓ για το επίπεδο Β
Creators: name: Σιαμήτρα, Σταματία Δημητρίου
Publisher: name: Aristotle University of Thessaloniki
Year: 2018
Subjects: Ανάλυση λαθών
Διαγλώσσα
Ιταλικές προθέσεις
Error analysis
Interlanguage
Italian prepositions

description: Στόχος της παρούσας διπλωματικής εργασίας είναι η ανάλυση των λαθών που εντοπίζονται στη διαγλώσσα μη φυσικών ομιλητών της ιταλικής αναφορικά με τη χρήση των προθέσεων. Τα ερευνητικά δεδομένα προέρχονται από ένα σώμα κειμένων που καταρτίστηκε από τις γραπτές απαντήσεις Ελληνόφωνων υποψηφίων στις δοκιμασίες παραγωγής γραπτού λόγου και διαμεσολάβησης του ΚΠΓ για το επίπεδο γλωσσομάθειας Β (κατά το ΚΕΠΑ), στις εξεταστικές περιόδους Μαΐου και Νοεμβρίου του 2014. Αφού γίνει μία θεωρητική ανασκόπηση περί θεώρησης του γλωσσικού λάθους από την οπτική της Αντιπαραθετικής Ανάλυσης, της Ανάλυσης Λαθών και της Θεωρίας της Διαγλώσσας, και επισημανθεί σε θεωρητικό επίπεδο η πολυπλοκότητα που παρουσιάζει η γραμματική κατηγορία των ιταλικών προθέσεων για τον μαθητή, υιοθετείται ερευνητική μεθοδολογία βασιζόμενη στο μοντέλο του Corder που προσφέρει η Ανάλυση Λαθών (Richards,1984) για την επεξεργασία των ερευνητικών δεδομένων, και η Θεωρία της Διαγλώσσας, με το μοντέλο του Selinker (Richards, 1984) για την αιτιολόγηση των λαθών. H ανάλυση περιορίζεται στην εξέταση λαθών μορφοσυντακτικής φύσεως σε σχέση με τις προθέσεις. Συγκεκριμένα, μελετήθηκαν 50 εξεταστικά τετράδια, δηλαδή 200 γραπτά κείμενα και συνολικά 3047 προθετικές χρήσεις όπου έγινε ο εντοπισμός, η περιγραφή, η ταξινόμηση και η προσπάθεια ερμηνείας των συχνότερων λαθών που έκαναν οι Έλληνες υποψήφιοι σε σχέση με τη χρήση των ιταλικών προθέσεων. Μετά την ποιοτική ανάλυση των δεδομένων, συγκεκριμένα την περιγραφή και ταξινόμησή τους σε κατηγορίες λαθών και την αιτιολόγησή τους βάσει μίας «λογικοφανούς» επεξήγησης κατά τον Corder (Richards,1984) και, δεδομένων των περιορισμών και των συνθηκών της έρευνας, ακολούθησε η ποσοτική τους επεξεργασία ώστε να εξεταστούν οι υποθέσεις και να απαντηθούν τα ερευνητικά ερωτήματα. Συνοπτικά, από τα ερευνητικά αποτελέσματα προέκυψε ότι το 19% της προθετικής χρήσης, δηλαδή περίπου μία στις πέντε προθέσεις, παρουσίαζε κάποιο είδος λάθους. Σχεδόν το ήμισυ του αριθμού των λαθών που εντοπίστηκαν στο δείγμα (49%) ήταν λάθη αντικατάστασης μίας πρόθεσης από άλλη. Ιδιαίτερα συχνά ήταν τα λάθη που αφορούν την πρόθεση Α και ακολούθως την DI, παρόλο που η DI αποτελεί μία λέξη πολύ υψηλής συχνότητας στο ιταλικό λεξιλόγιο (De Mauro et al, 1993) και καλύπτει ποικίλες προσδιοριστικές λειτουργίες. Η πλειοψηφία των συχνότερων λαθών βρέθηκε ότι οφείλεται κυρίως σε ενδογλωσσικά αίτια. Επίσης, μέσω της Ανάλυσης Αντιστοιχιών βρέθηκε ότι υπάρχει σημαντική στατιστική συνάφεια μεταξύ πρόθεσης και κατηγορίας λάθους, ενώ μέσω της Ανάλυσης κατά Συστάδες επιχειρήθηκε μία ιεραρχική ταξινόμηση των ειδών λάθους που παρατηρήθηκαν στο δείγμα γραπτών. Τέλος, έγινε η προσπάθεια μελέτης της σχέσης του ποσοστού λαθών, του είδους γραπτής δοκιμασίας και της βαθμολογίας που έλαβαν οι υποψήφιοι, λαμβάνοντας όμως υπόψη ότι η ορθή προθετική χρήση αποτελεί μία μόνο συνιστώσα του κριτηρίου της «γραμματικότητας και ορθότητας λόγου» βάσει του οποίου, μεταξύ άλλων κριτηρίων, τελέστηκε η αξιολόγηση των γραπτών.
description: Τhe purpose of the present thesis is to analyze the errors detected in the interlanguage of non-native speakers of Italian in relation to the use of the italian prepositions. The research data comes from a corpus constituted by the written texts of Greek-speaking candidates produced in response to tasks of writing and written mediation in the KPG exams for the language level B (according to the CEF levels), during the examinations in May and November 2014. After the theoretical review of the different viewpoints on the linguistic error from the aspects of the Comparative Analysis, Error Analysis and Interlanguage Theory and the theoretical presentation of the intrinsic complexity that the grammatical category of the Italian prepositions presents to learners, a research methodology based on Corder’s model offered by the Error Analysis is employed (Richards,1984) for the processing of the research data as well as a model offered by the Interlanguage Theory, namely Selinker’s model (Richards,1984), is used for the justification of the errors. The analysis is limited to the examination of morfosyntactic errors related to prepositional use. To be more specific, 50 exam papers were studied, containing 200 written texts and a total of 3047 instances of prepositional use in which the errors were identified, described and classified into error categories. In addition, we tried to attribute the most frequent errors committed by the Greek examinees to a cause by using Corder’s plausible explanation (Richards,1984) and taking into account the restrictions and the circumstances under which the research was carried out. The quantitative processing of the data was necessary for giving answers to the research questions and checking the correspondent research hypotheses. In brief, according to the research results, 19% of the total prepositional use, that is approximately one fifth of the cases in which prepositions were used, was in some way incorrect. Almost half of the errors found in the sample (49%) were substitution errors, namely errors in which an incorrect preposition replaced the correct one. Although DI is a high frequency word in italian language (De Mauro et al, 1993) and covers a variety of functions, the majority of errors was detected in relation to the preposition A. Most frequent errors were attributed mainly to intralingual causes. In addition, via Correspondence Analysis it was found that there is a significant statistical correlation between preposition and error category. Moreover, Cluster Analysis findings resulted in a hierarchical classification of the error categories. Finally, an attempt was made to study the relationship between the error rate, the kind of the written task and the grade the candidates received, considering the fact that the correct prepositional use is only one constituent factor of the “grammaticality and language accuracy” criterion, on the basis of which, among other criteria, the evaluation of the papers was conducted.